`சால்மோனெல்லா டைபி’ (Salmonella typhi ) எனும் பாக்டீரியாவால் டைபாய்டு காய்ச்சல் வருகிறது. அசுத்தமான குடிநீர், சுகாதாரமற்ற உணவுகள் மூலம் இந்த வகை பாக்டீரியா பரவுகிறது. முதலில் காய்ச்சல், தலைவலி மற்றும் உடல்வலியை ஏற்படுத்தும். அதன்பிறகு படிப்படியாகக் காய்ச்சல் அதிகரிக்கும். இரவில் காய்ச்சல் உச்சம் பெறும். பசி எடுக்காது. உடல் சோர்வு, குமட்டல், வாந்தி, வயிற்றுவலி போன்றவை ஏற்படும். இதைக் கவனிக்கத் தவறினால் குடலில் ரத்தக்கசிவு, பித்தப்பை அழற்சி போன்ற கடுமையான விளைவுகள் உண்டாகும்.